BOER AGTER BAKKIE GESLEEP EN VERMOOR DEUR SWART TERRORIS
Onderwerp: BOER AGTER BAKKIE GESLEEP EN VERMOOR DEUR SWART TERRORIS Sat May 29, 2010 12:20 am
Boer leef wyl bakkie hom sleep
Potchefstroom. – Die boer wat op sy plaas buite die stad vermoor is, het nog geleef toe hy agter sy bakkie aangesleep is.
Mnr. Johan Strydom (40) se lewer het gebars, die agterkant van sy skedel is verbrysel en daar was sleepmerke oor sy lyk.
"Hy het met sy gesig na onder gelê en daar was 'n ketting om sy linkerenkel," het ao. Kevin Pretorius gister tydens mnre. Simphiwe Tueng (19) en Soul Letsie (21), twee van die drie beskuldigdes, se borgtogaansoeke in die Potchefstroomse landdroshof getuig.
Strydom is voorverlede Saterdag op sy plaas in die Buffelshoek-omgewing vermoor.
Strydom is ongeveer 12:00 by sy werfhek met 'n ysterstaaf geslaan voordat hy met 'n ketting na sy stoor gesleep is.
Vriende van Strydom wat gister in die hof was, het na hul asems gesnak toe Pretorius oor die nadoodse ondersoek se bevindings getuig het.
Pretorius het voorts getuig Tueng en mnr. Jonathan Sekgole (21), die ander beskuldigde, verskyn ook in die D-hof in dié landdroshof ná 'n voorval in Maart waar nog 'n boer met 'n vermoedelik gesteelde haelgeweer geskiet is.
Tueng het aangedui die aanklag teen hom is onwettige besit van 'n vuurwapen en nie poging tot moord nie.
Sekgole is vier dae voor die moord op Strydom op borgtog van R2 000 vrygelaat weens die aanval op die ander boer.
Landdros Charles Eckley het gesê hy wil meer inligting oor Tueng en Letsie se beweerde betrokkenheid by die voorval aanhoor voordat hy 'n beslissing oor hul borgtogaansoeke vel.
Sekgole het nie om borgtog aansoek gedoen nie.
Volgens Pretorius het hy Sekgole die Saterdagaand ná die moord op Strydom gearresteer toe hy goed in sy besit gevind het wat hom met die misdaad verbind.
Pretorius is daarna na Tueng se huis en het Strydom se beursie en DVD-speler gevind.
"Hy (Tueng) het toe na sy TV gegaan, die agterkant oopgemaak en twee stelle sleutels en verskeie bankkaarte gewys. Ná ondersoek het ons uitgevind dit het aan die oorledene behoort en is die dag van die moord geroof."
Strydom se selfoon is daarna in Letsie se huis gevind.
Die hof wag op die uitslae van DNS-toetse en die vinger- en spoorafdrukke wat op die toneel geneem is voordat hy beslis oor Tueng en Letsie se borgtogaansoeke.